ট্রাম্পকে নোবেল দেওয়ার ডাক, পেন্টাগন প্রাক্তন আধিকারিকের মন্তব্যে তুলকালাম!

ওয়েব ডেস্ক: ‘ভারত-রাশিয়াকে ঐক্যবদ্ধ করা ট্রাম্পকে নোবেল দেওয়া হোক’। একের পর এক যুদ্ধ থামানোর জন্য নয়। বরং ভারত ও রাশিয়াকে কাছাকাছি নিয়ে আসার জন্য। পেন্টাগনের প্রাক্তন আধিকারিক দাবি এই করেছেন। ভারত (India) ও রাশিয়ার (Russia) মধ্যে সম্পর্ক উন্নয়নে ডোনাল্ড ট্রাম্পের (Donald Trump) অবদান নিয়ে আলোচনার ঝড় তুলেছেন পেন্টাগনের এক প্রাক্তন আধিকারিক। তাঁর মতে, এই দুই দেশের মধ্যে ব্রিজ তৈরি করার ক্ষেত্রে ট্রাম্পের প্রভাব অস্বীকার করা যায় না। এজন্য তাঁকে নোবেল পুরস্কার দেওয়া উচিত। আমেরিকার প্রাক্তন প্রেসিডেন্টের ভূমিকা নিয়ে এই ধরনের মন্তব্যে আন্তর্জাতিক মহলে ব্যাপক আলোচনা শুরু হয়েছে।

অনেকেই এই মন্তব্যকে নিছক খোঁচা হিসেবে দেখছেন, তবুও উচ্চপদস্থ আমলা এমন মন্তব্য করায় তা নিয়ে কৌতূহল তৈরি হয়েছে। বিশেষজ্ঞদের মতে, ট্রাম্পের আমলে ভারতের সঙ্গে রাশিয়ার সম্পর্কের কিছু ইতিবাচক পরিবর্তন ঘটেছে, কিন্তু নোবেল প্রাইজ দেওয়ার মতো অর্জন কি আদৌ ছিল? এই প্রশ্নই বর্তমানে আলোচনার কেন্দ্রে।